Antanas Kučinskas (1968)

Antanas Kučinskas (g. 1968 m. spalio 20 d. Ukmergėje) – Lietuvos kompozitorius, humanitarinių mokslų daktaras.

Biografija 
Brolis Darius Kučinskas. 1993 m. baigė Lietuvos muzikos akademijos V. Barkausko kompozicijos klasę, 2002 m. humanitarinių mokslų daktaras. 1995 m. stažavo jaunųjų kompozitorių kursuose Apeldurne (Olandija).

1991–1999 m. dėstė Vilniaus konservatorijoje. 1993–1998 m. Lietuvos nacionalinio dramos teatro garso režisierius, nuo 1998 m. – muzikos dalies vedėjas.

Kūryba 
Sukūrė muziką daugiau kaip 20 dramos spektaklių. Muzikoje susipina instrumentinės teatro ir vadinamojo naujojo paprastumo tendencijos, vartojama modalinė, repetityvinė technika, perkūrimo, perdirbimo principas.

Svarbiausi kūriniai:
 Sinfonia-concertante, 1993 m.
 Dvejine. Trejinė. Keturinė, kameriniam orkestrui, 2000 m.
 Dvylika vienoje linijoje, dvylikai smuikų, 1996 m.
 Kvintų ratas, trims smuikams, 1991 m.
 A la Maria, smuikui ir fortepijonui, 1993 m.
 Užburtoji fleita, fleitai ir fonogramai, 1995 m.; Lietuvos kompozitorių sąjungos muzikos fondo konkurso III premija, 1995 m., Maria Thomas tarptautinio kompozicijos konkurso Londone premija, 2000 m.
 Grand piano fortepijonui 4 rankoms, 1996–1998 m.
 Lied balsui solo, 1997 m.
 Paplūdus, fortepijonui, 2000 m.
 Arabeska, saksofonui ir medinių pučiamųjų kvintetui, 2003 m.
 Kilpų katalogas, fonogramai, 2002 m.

Šaltiniai 

Lietuvos kompozitoriai
Lietuvos kultūros veikėjai